2018 m. lapkričio 15 d. Bendrojo Teismo (devintoji kolegija) sprendimas

Banco Santander / Komisija

(Byla T‑227/10)

„Valstybės pagalba – Nuostatos dėl pelno mokesčio, pagal kurias įmonėms, mokesčių tikslais reziduojančioms Ispanijoje, leidžiama amortizuoti prestižą, atsiradusį įsigijus įmonių, mokesčių tikslais reziduojančių užsienyje, akcijų – Sprendimas, kuriuo pagalba pripažįstama nesuderinama su vidaus rinka, ir nurodoma ją susigrąžinti – Valstybės pagalbos sąvoka – Atrankumas – Referencinė sistema – Leidžianti nukrypti nuostata – Skirtingas požiūris – Skirtingo požiūrio pateisinimas – Įmonės, priemonės naudos gavėjos – Teisėti lūkesčiai“

1. Teismo procesas – Nagrinėjimas iš esmės, atliekamas iki priimtinumo klausimo nagrinėjimo – Leistinumas (žr. 23, 24 punktus)

2. Valstybių teikiama pagalba – Sąvoka – Priemonės atrankinis pobūdis – Priemonė, kuria suteikiamas pranašumas – Referencinis pagrindas, į kurį atsižvelgiant vertintinas pranašumo buvimas – Materialus atribojimas – Kriterijai – Ryšys tarp nagrinėjamos priemonės tikslo ir referencinės sistemos tikslo – Situacijų, kurioms taikoma priemonė, ir situacijų, kurioms taikoma referencinė sistema, panašumas (SESV 107 straipsnio 1 dalis) (žr. 50–52, 82, 85, 89–93 punktus)

3. Valstybių teikiama pagalba – Sąvoka – Priemonės atrankinis pobūdis – Priemonė, kuria suteikiamas pranašumas – Bendro pobūdžio priemonė, taikoma visiems ūkio subjektams – Priemonės netaikymas operacijoms, panašioms į tas, kurios lemia jų taikymą – Priemonė, kuri gali būti pripažinta atrankine (SESV 107 straipsnio 1 dalis) (žr. 69 punktą)

4. Valstybių teikiama pagalba – Sąvoka – Priemonės atrankinis pobūdis – Priemonė, kuria suteikiamas pranašumas – Referencinis pagrindas, į kurį atsižvelgiant vertintinas pranašumo buvimas – Materialus atribojimas – Priemonė, kuri pati yra referencinė sistema – Sąlygos – Aiškiai apibrėžta mokesčių sistema, kuria siekiama konkrečių tikslų – Nebuvimas – Priemonės sistemingumas ir bendrumas (SESV 107 straipsnio 1 dalis) (žr. 114–119 punktus)

5. Valstybių teikiama pagalba – Sąvoka – Priemonės atrankinis pobūdis – Nukrypimas nuo bendros mokesčių sistemos – Įmonių, kurių faktinė ir teisinė situacija panaši, atskyrimas – Vertinimo kriterijai – Palyginimas atsižvelgiant į bendra mokesčių sistema siekiamą tikslą (SESV 107 straipsnio 1 dalis) (žr. 130–136 punktus)

6. Valstybių teikiama pagalba – Sąvoka – Priemonės atrankinis pobūdis – Nukrypimas nuo bendros mokesčių sistemos – Sistemos pobūdžiu ir bendra struktūra grindžiamas pateisinimas – Vertinimo kriterijai – Priemonė, skirta įgyvendinti tikslą, kurį apima bendrai mokesčių sistemai būdingi mechanizmai – Tinkamumas – Įrodinėjimo pareigos apimtis (SESV 107 straipsnio 1 dalis; Tarybos reglamentas Nr. 659/1999) (žr. 153–159, 163, 177, 185, 186, 193, 198 punktus)

7. Ieškinys dėl panaikinimo – Dalykas – Dalinis panaikinimas – Sąlyga – Ginčijamų nuostatų atskiriamumas – Objektyvus kriterijus – Neįvykdyta sąlyga – Nepriimtinumas (SESV 263 straipsnis) (žr. 208 punktą)

8. Valstybių teikiama pagalba – Sąvoka – Vertinimas atsižvelgiant į SESV 107 straipsnio 1 dalį – Atsižvelgimas į ankstesnę praktiką – Neįtraukimas (SESV 107 straipsnio 1 dalis) (žr. 211, 236 punktus)

9. Valstybių teikiama pagalba – Komisijos tyrimas – Pagalbos gavėjo nustatymas – Faktinis pasinaudojimas – Vertinimas (SESV 107 straipsnio 1 dalis) (žr. 225–234 punktus)

10. Valstybių teikiama pagalba – Sąvoka – Vertinimas atsižvelgiant į objektyvią padėtį, nepriklausomai nuo institucijų veiksmų – Atsižvelgimas į tokį elgesį nagrinėjant pareigą susigrąžinti reikalavimų neatitinkančią pagalbą – Teisėtų lūkesčių apsauga (SESV 107 straipsnio 1 dalis; Tarybos reglamento Nr. 659/1999 14 straipsnis) (žr. 245–259 punktus)

11. Valstybių teikiama pagalba – Neteisėtos pagalbos susigrąžinimas – Pagalba, suteikta pažeidžiant SESV 108 straipsnio procedūros taisykles – Pagalbos gavėjų galimi teisėti lūkesčiai – Nebuvimas, išskyrus ypatingas aplinkybes – Teisėti lūkesčiai, atsiradę dėl Komisijos suteiktų specialių, besąlygiškų ir nuoseklių garantijų – Sprendimo pradėti formalią tyrimo procedūrą paskelbimas, nulėmęs šių teisėtų lūkesčiai išnykimą (SESV 107 straipsnio 1 dalis ir 108 straipsnio 3 dalis) (žr. 261–284 punktus)

Dalykas

SESV 263 straipsniu grindžiamas prašymas panaikinti 2009 m. spalio 28 d. Komisijos sprendimo 2011/5/EB dėl Ispanijos įgyvendinto perviršinės vertės mokesčio mažinimo įsigyjant didelę užsienio bendrovės akcijų dalį Nr. C 45/07 (ex NN 51/07, ex CP 9/07) (OL L 7, 2011, p. 48) 1 straipsnio 1 dalį, o nepatenkinus šio reikalavimo – šio sprendimo 4 straipsnį.

Rezoliucinė dalis

1. Atmesti ieškinį.